system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Domeniul Soissons?
assistant
În perioada de tranziție dintre antichitate și evul mediu, două state din nord-vestul Franței de astăzi au purtat numele de Domeniul Soissons. Acest stat este uneori numit Regatul Soissons sau Regatul lui Syagrius. În realitate, nu a fost niciodată condus de un rege, nici nu a fost considerat de locuitorii săi ca altceva decât o provincie separată a Imperiului roman de Apus. Denumirea de "domeniu" este preferată de istorici.

Soissons-ul roman (c. 457–486) 

A apărut în timpul împăratului roman de apus Iulius Valerius Maiorianus (457–461). Aceasta l-a numit pe Aegidius ca magister militum al provinciilor galice. Singurul teritoriu roman din Galia la acea vreme se afla la nord-vest, o mică fâșie de pământ legând-o de restul Italiei. În timpul domniei lui Maiorianus, acest coridor a fost anexat de triburile germanice din Galia, separându-l pe Aegidius și pe cetățenii săi de restul imperiului.

Aegidius s-a aliat cu Childeric I, rege al francilor salieni, și l-a ajutat în victoria sa asupra vizigoților la Orleans, în 463. Romano-britanicii, după retragerea romană din Britania, i-au cerut ajutor lui Aegidius (vezi: gemitus Britannorum). Oricum, așezările romano-britanicilor din Armorica se aflau la granița de vest a Soissons-ului, existând relații comerciale între ele, mai ales că erau ultimele avanposturi ale civilizației romane din acea parte a lumii.

Aegidius a continuat să conducă până la moartea sa în 464, posibil prin asasinat de către un agent al unui inamic al lui Childeric. În acel moment a ajuns la putere fiul său, Syagrius, care a condus folosind titlul de dux (un comandant militar provincial), însă triburile germanice din apropiere se referau la el ca "Rege al Romanilor"; de aici, numele enclavei sale. Chiar și după căderea Imperiului roman de Apus în 476, Syagrius a continuat să susțină că doar guverna o provincie romană.

Childeric murise, iar fiul său, Clovis I, era acum regele francilor. Clovis a purtat un război prelungit cu Syagrius, iar în 486, a terminat cucerirea teritoriilor romane care îi aparținuseră acestuia. Syagrius s-a refugiat al regele vizigot Alaric al II-lea, însă a fost trădat, capturat și trimis lui Clovis, care l-a executat în 487.

Soissons-ul francilor (511-613) 

Clovis I i-a condus pe franci până la moartea sa în 511. Când a murit, Imperiul francilor a fost împărțit în patru regate, pentru cei patru fii ai săi. Clotaire I a primit teritoriul care îi aparținuse lui Syagrius (Clotaire însuși se născuse la Soissons la un deceniu după moartea lui Syagrius). Printr-o combinație de diplomație abilă, și uciderea rudelor sale, Clotaire a devenit rege al întregii Galii în 555.

La moartea lui Clotaire în 561, ținutul francilor a fost împărțit în trei regate, câte unul pentru fiecare fiu. Regatul occidental al Neustriei a fost în contiuare condus de la Soissons până ce toți francii au fost din nou unificați sub regele Neustriei, Clotaire al II-lea, în 613. Cu excepția perioadei 639-673, când Neustria și Austrasia au fost divizate, francii au rămas unificați, până la Tratatul de la Verdun din 843.

Galia Romană
Franci
Antichitate
State medievale